Alhassan Bashir Fuseini

**Alhassan Bashir Fuseini** nyɛla Ghana bilchin so ŋun nyɛ siyaasa nira ka lahi nyɛ jintɔri zaŋ ti Sagnarigu piibu-piibu yaɣili tudu ŋɔ na. O nyɛla Tudu ŋɔ na fukumsi wulana (Deputy North Regional Minister) ...

## Maŋmaŋa biɛhigu

Fuseini nyɛla musulimi. O niŋ amiliya ka dɔɣi bihi anahi.

## Biɛhigu Piligu Mini Shikuru Baŋsim
O nyɛla ninvuɣ’so bɛ ni doɣi silimin-gɔli February dabaa ayi dali yuuni 1956, Sagnarigu din pa nyɛ Sagnarigu Municipality punpɔŋɔ.

O daa dee la o shɛhira gbaŋ din nyɛ GCE O level la Yendi Secondary School, o daa lahi chaŋla T. I Ahamadiya Secondary nti lahi deei shahira gbaŋ din nyɛ GCE A level la gba,ni ka o daa naai ka chaŋ shikuru karli shɛli din be nyɔŋ polo ka ti booni li University of Ghana la n-ti deei shahira gbaŋ din nyɛ BA HONS.

O daa chaŋla University of Essex din be United Kingdom silmiintiŋ n ti deei shahira gbaŋ din nyɛ MA (human rights).

## Siyaasa Biɛhigu
O nyɛla jintɔra zaŋti Sagnarigu piibu-piibu yaɣili nti lɛm paati Tudu yaɣili ŋɔ na. O daa kpɛla jina duu silimin-gɔli January dabaa ayopɔi yuuni 2013 dini daa niŋ ka o nye nasara yuuni 2012 piibu-piibu saha la hali na ni zuŋɔ.

### Yuuni 2012 piibupiibu
Bihi bapira Fuseini daa tuui kpaɣiri bo Sagnarigu piibupiibu yaɣali jintɔri tali ka zan' ti National Democratic Congress yuuni 2012 Ghana piibupiibu ni ka daa di ni  vooti gbaŋ tuhi-pihita yin'ka ni kobisinu ni anii (29,508) ka di yiɣisi vaabu kobisinii ayi'ka ni chɛnji (78.79%) vooti maa zaa ni. Bɛ daa piigi o ka che bihi bapira Yakubu Abdul Karim ŋun daa mya New Patriotic Party jintɔri bɛra, Alhassan A Suhuyini ŋun daa nya Convention People's Party jintɔri bɔra, Abdul Jamaldeen Ahmed ŋun daa zani n-ti PPP n ti Abdul Kahar Adam ŋun gba daa zani n-ti NDP. Bɛ zaa ŋɔ daa nyɛla vooti gbaŋ tusaayobu ni kobisiwɔi ni pihita ni anu (6, 935), vooti gbaŋ kobisinahi ni ayi (402), vooti gbaŋ kobisita ni ayopɔin (371) ni vooti gbaŋ kobishii ni pihita ni anu (235) ka mani yuya maa mi piɛ n-doya shɛm maa. Ŋɔ maa yiɣisi la vaabu pishi ayi'ka ni chɛnji (18.52%) kobigi puuni, vaabu yim ni chɛnji (1.07%) kobigi puuni, vaabu 0.99% vaabu 0.63% vooti maa zaa ni ka mani yuya di doya shɛm maa.

### Yuuni 2016 piibupiibu
Jilimalana Fuseini daa labi di jintɔra tali n-ti Sagnarigu piibupiibu yaɣali ka zan' n-ti National Democratic Congress yuuni 2016 Ghana piibupiibu maa ni, ni vooti gbaŋ  tuhi-pishi ni ayobu ni kobiwɔi ayi'ka (26, 898) ka di yiɣisi vaabu pisopɔin ni chɛnji (70.58%) kobigi puuni vooti zaa ni. O daa di li mi ka che bihi bapira Habib Iddrisu ŋun daa nya New Patriotic Party jintɔri bɔra ka daa nya vooti gbaŋ tusaapɔin ni kobisinii ni pihiwɔi ayi'ka (7, 888) ka di yiɣisi vaabu pishi ni chɛnji  (20.73%) kobigi puuni, jintɔra bɔri zaŋ n-ti Convention People's Party, Zalia Issah nya vooti gbaŋ tusa-ayi ni kobisinii ni pishi (2, 820) ka di yiɣisi vaabu buyopɔin ni chɛnji (7.41%) kobigi puuni ni  PPP jintɔra bɔra, Abdul Jamaldeen Ahmed mi nya vooti gbaŋ kobisinahi ni pihinu yin'ka (449) ka di yiɣisi vaabu yim ni chɛnji (1.18%) kobigi puuni vooti maa zaa ni.

#### Yuuni 2020 piibupiibu
Hon. Alhassan Bashir Fuseini daa lahi kpaɣiri bo Sagnarigu piibupiibu yaɣali maa jintɔra tali zaŋ n-ti National Democratic Congress yuuni 2020 Ghana piibupiibu maa ni ka di ni vooti gbaŋ tuhi-pihita ni anahi ni kobisiwɔi ni pihiwɔi yin'ka (34, 989) ka di yiɣisi pihinu ni ayobu ni chɛnji (56.96%) kobigi puuni ma New Patriotic Party jintɔra bɔra, bihi piriba Felicia Tettey nya vooti gbaŋ tuhi-pishi ni ayobu ni kobisinahi ni pihita ni anahi (26, 434) ka di yiɣisi vaabu pihinahi ni ata ni chɛnji (43.04%) kobigi puuni vooti maa zaa ni.

### Komitiinima
Hon. Fuseini nyɛla ŋun be lahabali komitii ni,yiya komitii ni privileges komitii. 

### Yuuni 2023 NDC jintɔri bobo piibupiibu
Yuuni 2023 NDC jintɔri bobo piibupiibu ni, Fuseini daa kɔŋ nasara ka Attah Issah di o  din ni daa ka o nya vooti gbaŋ kobisita ni pihita ni at (333) ka Issah mi nya vooti gbaŋ kobisinii ni yini (801). Din zuɣu, bihi bapira Attah Issah n yɛn zani n-ti Sagnarigu piibupiibu yaɣali National Democratic Congress yuuni 2024 Ghana piibupiibu ni.

## Tuma

.Sabi sabira zaŋ n-ti Daily Graphic, Graphic Communications Group of Companies, Accra

.Minisita paa zaŋ n-ti Northern Region, yuuni 2013 hali ni yuuni 2017

.Jintɔri a (silimin goli January 7, 2013 hali ni zuŋɔ; 2nd term)

.Consultant
## Kundivihira